ang mga binabakod ay sindak na nagtinginan, ngunit, gaya ng katalasan ng isang general, dumulog ang mag aalahas na si simoun: ang kagamutan ay napakadali, anya na ang pagbigkas ng salita ay katangitangi, kalahating ingles at kalahating amerikano sa timog at hindi ko nga maalaman kung bakit hindi pa naiisip ng kahit sino. ang lahat ay lumingon, sampu ng dominiko, at pinakinggan siyang mabuti. ang mag aalahas ay isang taong yayat, mataas, malitid, napakakayumanggi, suot ingles at ang ginagamit ay waring salakot na timsim. katangitangi sa kaniya ang mahabang buhok na puting puti na natitiwali sa misay na itim, madalang, na nagpapakilala ng kaniyang pagkamestiso. upang iwasan ang sinag ng araw ay palaging gumagamit ng salaming asul na de rejillas na tumatakip sa kaniyang mga mata at bahagi ng mga pisngi, na siyang nagbibigay sa kaniya ng anyong bulag may sakit sa mata. nakatayong ang paay nakabikaka upang makapanimbang wari, ang mga kamay ay nakapasok sa mga alapot ng kaniyang chaqueta .